Seðlabanki Íslands birtir mánaðarlega tilkynningu um dráttarvexti og vexti af peningakröfum . Grunnur dráttarvaxta , þ.e. vextir af lánum gegn veði í 7 daga , hefur ekkert breyst frá síðustu vaxtatilkynningu Seðlabankans Íslands nr. 12 / 2019 dags 18. desember sl . Dráttarvextir eru því óbreyttir og verða áfram 10,75% fyrir tímabilið 1. - 29. febrúar 2020 . Fjármálaeftirlitið hefur eftirlit með starfsemi aðila sem hafa innheimtuleyfi , sbr. 1. mgr. 16. gr. innheimtulaga nr. 95 / 2008 . Fjármálaeftirlitið hefur sent út dreifibréf til allra aðila með innheimtuleyfi á Íslandi þar sem vakin er athygli á lágmarksgreiðslufresti sem gefa skal skuldara í kjölfar innheimtuviðvörunar . Hinn 22. nóvember 2019 komst Fjármálaeftirlitið að þeirri niðurstöðu að Leiguskjól ehf. ( hér eftir einnig „ félagið “ ) hafi brotið gegn 2. málsl. 1. mgr. 2. gr. laga nr. 100 / 2016 um vátryggingastarfsemi ( hér eftir „ vtsl . “ ) , með því að stunda vátryggingastarfsemi án tilskilins starfsleyfis . Fjármálaeftirlitið leggur mat á áhættuþætti í starfsemi fjármálafyrirtækja í könnunar - og matsferli ( e. Supervisory Review and Evaluation Process , SREP ) og með hvaða hætti fjármálafyrirtæki meðhöndlar þá í starfseminni , sbr. lög nr. 161 / 2002 um fjármála ¬ fyrirtæki . Hjá þeim fjármálafyrirtækjum sem metin eru kerfislega mikilvæg fer slíkt mat fram árlega .